

 **Република Србија**

 **Градска управа Града Ниша**

 **Секретаријат за културу и информисање**

 **Број:**

 **Датум:**

**СЛУЖБА НАЧЕЛНИКА ГРАДСКЕ УПРАВЕ**

 ПРЕДМЕТ: Достава материјала за седницу Градског већа

У прилогу достављамо нацрт Решења о давању сагласности на Извештај о раду и пословању Позоришта лутака Ниш за 2017. годину.

Основ за доношење акта је члан 37 Статута града Ниша ("Службени лист града Ниша", број 88/08 и 143/16).

 За известиоца на седницама Градског већа и Скупштине Града Ниша предложени су Секретар Секретаријата за културу и информисање, Небојша Стевановић, или в.д. директора Установе, Миљан Миленковић .

Прилог:

- Нацрт Решења о давању сагласности на Извештај о раду и пословању Позоришта лутака Ниш за 2017. годину,

- Извештај о раду и пословању Позоришта лутака Ниш за 2017. годину, број 410/18-02 од 28.03.2018. године,

- Одлука број 411/18-01 од 28.03.2018. године,

- Информација о акту

 СЕКРЕТАР

 Небојша Стевановић

 На основу члана 37 Статута града Ниша ("Службени лист града Ниша", број 88/08 и 143/16),

 Скупштина Града Ниша на седници одржаној \_\_\_\_\_\_\_\_\_\_\_ 2018. године донела је

**Р Е Ш Е Њ Е**

 I **УСВАЈА СЕ** Извештај о раду и пословању Позоришта лутака Ниш за 2017. годину, број 410/18-02 од 28.03.2018. године, који је Одлуком број 411/18-01 од 28.03.2018. године, усвојио Управни одбор Установе.

 II Решење доставити Позоришту лутака Ниш, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

 **Председник**

 **Мр Раде Рајковић**

***О б р а з л о ж е њ е***

Статутом Града Ниша је у члану 37. став 1. тачка 24. предвиђено да Скупштина Града Ниша разматра и усваја годишње извештаје о раду установа и других јавних служби чији је оснивач.

Управни одбор Установе, на седници одржаној 28.03.2018. године, усвојио је Извештај о раду и пословању Позоришта лутака Ниш за 2017. годину, број 410/18-02, Одлуком број 411/18-01 и доставио га Секретаријату за културу и информисање на даље поступање.

У складу са усвојеним Програмом рада Позоришта лутака Ниш за 2017. годину, ова установа је реализовала 3 премијерне представе и премијерну обнову представе „Пинокио“ која је доживела 50. извођење. Током протекле године, ансамбл Позоришта лутака Ниш одиграо је 233 представе на матичној сцени и ван ње, на фестивалима и гостовањима. Наступио је на 5 међународних - регионалних фестивала и освојио 4 награде стручних жирија и једну награду дечјег жирија. Представе Позоришта лутака Ниш пратило је 31 239 гледалаца.

 Позориште лутака Ниш је током године спроводило и хуманитарну мисију, отварајући своја врата за бројне хуманитарне организације и децу угрожених категорија, на матичној сцени и ван ње.

 Позориште лутака, као редовни члан, активно учествује у раду Аситеж центра Србије. На седници Скупштине АСИТЕЖ центра Србије, шеф маркетинга, Зорица Филиповић изабрана је за чланицу Извршног одбора за период од 2017-2021.године.

Имајући у виду да је Извештај о раду и пословању Позоришта лутака Ниш за 2017. годину сачињен у складу са законом и прописима Града, као и циљевима садржаним у оснивачком акту Установе, Секретаријат за културу и информисање предлаже доношење Решења као у диспозитиву.

 **СЕКРЕТАР**

 Небојша Стевановић